ที่ นร 100801/ว 1 สํานักงาน ก.พถนนพิษณุโลก กทม. 1030011 มกราคม พ.ศ.2554 เรื่อง การกําหนดอัตราเงินเดือนสําหรับคุณวุฒิที่ ก.พ. รับรองเรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ด่วนที่สุด ที่ นร 1008.1/ว 31 ลงวันที่ 17 กันยายน 2553อื่นๆ - ตามหนังสือที่อ้างถึง ได้แจ้งมติ ก.พ.เกี่ยวกับการกําหนดอัตราเงินเดือนสําหรับคุณวุฒิที่ ก.พ. รับรองเพื่อการบรรจุและแต่งตั้งเป็นข้าราชการพลเรือนสามัญใหม่ โดยปรับให้สูงขึ้น และให้นําอัตราเงินเดือนแบบช่วงมาใช้ ตลอดจนกําหนดอัตราเงินเดือนสําหรับผู้ได้รับการบรรจุและแต่งตั้งเป็นข้าราชการพลเรือนสามัญก่อนวันที่ 1 ตุลาคม 2553 เพื่อให้ส่วนราชการถือปฏิบัติ นั้น บัดนี้ ก.พ.พิจารณาเห็นว่า เพื่อให้เกิดความเป็นธรรม และเพื่อให้ระบบเงินเดือนแรกบรรจุสามารถบรรลุผลตามเจตนารมณ์ได้อย่างมีประสิทธิภาพยิ่งขึ้น ก.พ.จึงกําหนดหลักเกณฑ์และวิธีการกําหนดอัตราเงินเดือนสําหรับคุณวุฒิที่ ก.พ.รับรองเพื่อการบรรจุและแต่งตั้งเป็นข้าราชการพลเรือนสามัญ เพิ่มเติม ดังนี้ 1. การกําหนดให้พิจารณาจากปัจจัยตามข้อ 2.4 (2) ของสิ่งที่ส่งมาด้วยของหนังสือที่อ้างถึง เกี่ยวกับความรู้ความสามารถด้านภาษา หากมีการกําหนดให้ใช้คะแนนสอบที่ผ่านการรับรองจากสถาบันต่าง ๆ เป็นเกณฑ์ในการพิจารณา ต้องเป็นคะแนนสอบที่ยังมีอายุการรับรองในวันแรกที่ส่วนราชการเปิดให้ยื่นผลคะแนนนั้น 2. ก.พ.กําหนดกรณีการให้ข้าราชการพลเรือนสามัญได้รับเงินเดือนเพิ่มขึ้นตามคุณวุฒิที่ได้รับตามข้อ 3 ของสิ่งที่ส่งมาด้วยของหนังสือที่อ้างถึง เพิ่มเติม ดังนี้ 2.1 ให้ข้าราชการพลเรือนสามัญผู้ซึ่งส่วนราชการรับโอนมาแต่งตั้งให้ดํารงตําแหน่งในส่วนราชการก่อนวันที่ 1 ตุลาคม 2553 โดยผู้มีอํานาจสั่งบรรจุและแต่งตั้งไม่ได้ปรับให้ได้รับเงินเดือนตามคุณวุฒิที่ได้รับเพิ่มขึ้นหรือสูงขึ้น เนื่องจากเงินเดือนที่ได้รับเท่ากับหรือสูงกว่าเงินเดือนตามคุณวุฒิที่เพิ่มขึ้นนั้น ให้ได้รับเงินเดือนเพิ่มขึ้นตามคุณวุฒิในระดับปริญญาที่ได้รับเพิ่มขึ้นหรือสูงขึ้น ตามหลักเกณฑ์และวิธีการในข้อ 3.1 และข้อ 3.2 ของสิ่งที่ส่งมาด้วยของหนังสือที่อ้างถึง 2.2 ให้ข้าราชการพลเรือนสามัญผู้มีคุณวุฒิเพิ่มขึ้นหรือสูงขึ้นในระดับปริญญาก่อนวันที่ 1 ตุลาคม 2553 แต่ผู้มีอํานาจสั่งบรรจุและแต่งตั้งไม่ได้มีคําสั่งให้ได้รับเงินเดือนตามคุณวุฒิที่ได้รับเพิ่มขึ้นหรือสูงขึ้น เนื่องจากเงินเดือนเท่ากับหรือสูงกว่าเงินเดือนแรกบรรจุขั้นต่ําของคุณวุฒิที่ได้รับเพิ่มขึ้นหรือสูงขึ้นนั้น ให้ได้รับเงินเดือนเพิ่มขึ้นตามคุณวุฒิในระดับปริญญาที่ได้รับเพิ่มขึ้นหรือสูงขึ้น ตามหลักเกณฑ์และวิธีการในข้อ 3.1 และข้อ 3.2 ของสิ่งที่ส่งมาด้วยของหนังสือที่อ้างถึง 2.3 ให้ข้าราชการพลเรือนสามัญผู้ดํารงตําแหน่งประเภทวิชาการก่อนวันที่ 1 ตุลาคม 2553 ซึ่งเคยดํารงตําแหน่งประเภททั่วไปหรือเคยดํารงตําแหน่งในสายงานที่บรรจุจากผู้มีคุณวุฒิต่ํากว่าระดับปริญญา (สายงานเริ่มต้นระดับ 1 หรือระดับ 2) และ ก.พ.ได้อนุมัติการจัดตําแหน่งให้ดํารงตําแหน่งประเภทวิชาการ ตามพระราชบัญญัติระเบียบข้าราชการพลเรือน พ.ศ. 2551 ตั้งแต่วันที่ 11 ธันวาคม 2551 ได้รับเงินเดือนเพิ่มขึ้นตามคุณวุฒิที่ได้รับการแต่งตั้งให้ดํารงตําแหน่งประเภทวิชาการ และหากมีคุณวุฒิเพิ่มขึ้นหรือสูงขึ้นในระดับปริญญาก่อนวันที่ 1 ตุลาคม 2553 ให้ได้รับเงินเดือนเพิ่มขึ้นตามคุณวุฒิในระดับปริญญาที่ได้รับเพิ่มขึ้นหรือสูงขึ้นนั้น ตามหลักเกณฑ์และวิธีการในข้อ 3.1 และข้อ 3.2 ของสิ่งที่ส่งมาด้วยของหนังสือที่อ้างถึง 2.4 ให้ข้าราชการพลเรือนสามัญผู้ออกจากราชการก่อนวันที่ 1 ตุลาคม 2553 เพื่อไปรับราชการทหารหรือเพื่อไปปฏิบัติงานตามมติคณะรัฐมนตรี และบรรจุกลับเข้ารับราชการตั้งแต่วันที่1 ตุลาคม 2553 ได้รับเงินเดือนเพิ่มขึ้นตามคุณวุฒิที่บรรจุกลับเข้ารับราชการนั้น ตามหลักเกณฑ์และวิธีการในข้อ 3.1 และข้อ 3.2 ของสิ่งที่ส่งมาด้วยของหนังสือที่อ้างถึง ทั้งนี้ คุณวุฒิที่จะนํามาใช้เพื่อให้ได้รับเงินเดือนเพิ่มขึ้นนั้นจะต้องเป็นคุณวุฒิที่ตรงตามมาตรฐานกําหนดตําแหน่งของสายงาน ประเภท และระดับตําแหน่งที่ได้รับแต่งตั้ง จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโครงการปรับระบบค่าตอบแทนฯโทร. 0 2547 1363 0 2547 1379โทรสาร 0 2547 1250